Joachim Herrmann

Joachim Herrmann es un politico de Germania. Il nascet li 21-im de septembre 1956 in München e es desde li annu 2007 ministre de Bavaria por interni aferes, construction e trafic. Herrmann es membre del Cristan Social Union in Bavaria e esset li prim candidate de su partise por li Federal Electiones de Germania 2017.

Personal e professional vive
Pos su obligatori militari servicie Joachim Herrmann studiat jurisprudentie in München e Erlangen. Pos su studie il laborat in li administration del bavarian guvernament. In li annu 1992 Herrman laborat quam avocate e havet su propri cancelleria e laborat anc por li interprense Siemens AG.

Desde li annu 1983 il maritat Gerswid Terheyden e li cuple have un filia e du filios.

Political cariera
 1987-1991 Vice-presidente del organisation del yunesse del Yun Union de Germania.
 1990 Joachim Herrmann candidat sin successe por li position del borgomastro de Erlangen.
 1994 Herrmann esset electet in li parlament de Bavaria.
 1998-1999 Statal secretario in li ministerie de labore de Bavaria.
 2003-2007 Presidente del fraction del Cristan Social Union in Bavaria in li parlament de Bavaria
 2007 Ministre por interni aferes, construction e trafic de Bavaria in li guvernament de Horst Seehofer.
 2017 Prim candidate de su partise por li Federal Electiones de Germania 2017. Herrmann ne es electet in li parlament pro li grand perdes del partise.

Categorie:Bavaria
Categorie:Politicos de Germania